b'\n_START_ARTICLE_\nKloroza\n_START_PARAGRAPH_\nKloroza ali bledica je rastlinska bolezen, ki se pogosto pojavlja predvsem pri vinski trti. Najpogosteje se pojavlja na trtah, ki rastejo na te\xc5\xbekih, zbitih ali preve\xc4\x8d vla\xc5\xbenih tleh ali v zemlji, v kateri je preve\xc4\x8d apna. Apno namre\xc4\x8d zni\xc5\xbeuje vsebnost \xc5\xbeeleza v zemlji. Pri taki zemlji je potrebno pazljivo izbrati sorte vinske trte, take, ki prenesejo tako podlago._NEWLINE_Bolezen se ka\xc5\xbee v obliki rumenih ali skoraj povsem belih listih z izrazito zelenimi listnimi \xc5\xbeilami. Ob mo\xc4\x8dnej\xc5\xa1em izbruhu se listi na robu su\xc5\xa1ijo, trte pa se za\xc4\x8dnejo su\xc5\xa1iti._NEWLINE_Trte, ki rastejo v taki zemlji je potrebno, v izogib pojavu bolezni, gnojiti s kislimi gnojili kot so amonijev sulfat, superfosfat ali kalijev sulfat. Proti bledici dokaj u\xc4\x8dinkovito delujejo razli\xc4\x8dni pripravki, s katerimi trosimo po zemlji ali celo \xc5\xa1kropimo obolele trte. Kadar se bledica pojavlja zaradi prete\xc5\xbeke zemlje je potrebno tako zemljo pogosteje globoko obdelati in jo tako zra\xc4\x8diti.'